CELEX: 31990R0685
Language: el
Date: 1990-03-21 00:00:00
Title: Κανονισμός (ΕΟΚ) αριθ. 685/90 της Επιτροπής της 21ης Μαρτίου 1990 που τροποποιεί τον κανονισμό (ΕΟΚ) αριθ. 2062/80 περί καθορισμού των προϋποθέσεων και της διαδικασίας χορηγήσεως και ανακτήσεως της αναγνωρίσεως των οργανώσεων παραγωγών του τομέα των αλιευτικών προϊόντων και των ενώσεών τους

Avis juridique important

|

31990R0685

Κανονισμός (ΕΟΚ) αριθ. 685/90 της Επιτροπής της 21ης Μαρτίου 1990 που τροποποιεί τον κανονισμό (ΕΟΚ) αριθ. 2062/80 περί καθορισμού των προϋποθέσεων και της διαδικασίας χορηγήσεως και ανακτήσεως της αναγνωρίσεως των οργανώσεων παραγωγών του τομέα των αλιευτικών προϊόντων και των ενώσεών τους  

Επίσημη Εφημερίδα αριθ. L 076 της 22/03/1990 σ. 0013 - 0013 Φινλανδική ειδική έκδοση: Κεφάλαιο 4 τόμος 3 σ. 0154  Σουηδική ειδική έκδοση: Κεφάλαιο 4 τόμος 3 σ. 0154 

***** ΚΑΝΟΝΙΣΜΟΣ (ΕΟΚ) αριθ. 685/90 ΤΗΣ ΕΠΙΤΡΟΠΗΣ  της 21ης Μαρτίου 1990  που τροποποιεί τον κανονισμό (ΕΟΚ) αριθ. 2062/80 περί καθορισμού των προϋποθέσεων και της διαδικασίας χορηγήσεως και ανακτήσεως της αναγνωρίσεως των οργανώσεων παραγωγών του τομέα των αλιευτικών προϊόντων και των ενώσεών τους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2),  τον κανονισμό (ΕΟΚ) αριθ. 105/76 του Συμβουλίου της 19ης Ιανουαρίου 1976 σχετικά με την αναγνώριση των οργανώσεων παραγωγών στον τομέα των προϊόντων αλιείας (3), όπως τροποποιήθηκε από τον κανονισμό (ΕΟΚ) αριθ. 3940/87 της Επιτροπής (4), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 105/76 προβλέπει ως προϋπόθεση για την αναγνώριση μιας οργάνωσης παραγωγών ότι η εν λόγω οργάνωση θα πρέπει να δικαιολογεί επαρκή οικονομική δραστηριότητα·  ότι η κτηθείσα πείρα απέδειξε την αναγκαιότητα να τροποποιηθεί, για ορισμένα προϊόντα αλιείας, ο ελάχιστος όγκος της ετήσιας παραγωγής μιας οργάνωσης παραγωγών, ο οποίος απαιτείται για την αναγνώρισή της·  ότι, κατά συνέπεια, θα πρέπει να τροποποιηθεί ο κανονισμός (ΕΟΚ) αριθ. 2062/80 της Επιτροπής (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 σημείο 4, οι λέξεις «σαρδέλες κατεψυγμένες» αντικαθίστανται από τη φράση: «προϊόντα που περιλαμβάνονται στο παράρτημα ΙΙ του κανονισμού (ΕΟΚ) αριθ. 3796/81».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαρτίου 1990.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 282 της 2. 10. 1989, σ. 1.  (3) ΕΕ αριθ. L 20 της 28. 1. 1976, σ. 39.  (4) ΕΕ αριθ. L 373 της 31. 12. 1987, σ. 6.  (5) ΕΕ αριθ. L 200 της 1. 8. 1980, σ. 82.